ПРОТОКОЛ № 24
от заседание на Комисията по
предотвратяване и установяване на конфликт на интереси и взаимодействие с Инспектората към Висшия съдебен съвет,
проведено на  10  юни  2013 г.

Днес, 10 юни  2013 г., понеделник, в сградата на Висшия съдебен съвет се проведе заседание на Комисията по предотвратяване и установяване на конфликт на интереси и взаимодействие с Инспектората към ВСС, в състав: 

			          ПРЕДСЕДАТЕЛ:	НЕЗАБРАВКА СТОЕВА
				         ЧЛЕНОВЕ: 	ВАСИЛ ПЕТРОВ
ГАЛИНА КАРАГЬОЗОВА
КАЛИН КАЛПАКЧИЕВ
КАМЕН СИТНИЛСКИ	
ОТСЪСТВА Камен Ситнилски.

І. По Закона за предотвратяване и установяване на конфликт на интереси:

1. ОТНОСНО: Декларации по чл. 12 от ЗПУКИ.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И :

1.1. ПРИЕМА декларациите по чл. 12 от ЗПУКИ от списъка – приложение № 1.
1.2. КОНСТАТИРА неизпълнение на разпоредбата на чл. 15 от ЗПУКИ относно срока за подаване на декларациите по т. 1 и 2 от списъка – приложение № 1, които да се включат в списък на неподадените в срок декларации за доклад на първото заседание на комисията през м. юли 2013 г.
1.3. Да се изиска допълнителна информация относно датата на настъпване на промяната, декларирана с декларацията по т. 23 от списъка – приложение № 1.
1.4. Неподадените в срок декларации от приложения списък да се докладват на първото заседание на комисията през м. юли 2013 г.

ІІ. Други:

2. ОТНОСНО: Проект на Стратегия за управление на риска във ВСС във връзка с изискванията на чл. 12, ал. 3 от Закона за финансовото управление и контрол в публичния сектор, препратена до постоянните комисии на ВСС с решение на комисия „Бюджет и финанси” по протокол № 23/29.05.2013 г.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И :

Не предлага на комисия „Бюджет и финанси” становище по проекта на стратегия поради липсата на конкретика и яснота по предложения за разглеждане материал.

3. ОТНОСНО: Решение на Комисия по анализ и отчитане степента на натовареност на органите на съдебната власт по протокол № 21/04.06.2013 г. относно подаването на проектни идеи от ВСС по Оперативна програма „Административен капацитет” – за сведение.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И :

Приема за сведение решението на Комисия по анализ и отчитане степента на натовареност на органите на съдебната власт по протокол № 21/04.06.2013 г. относно подаването на проектни идеи от ВСС по Оперативна програма „Административен капацитет”.

4. ОТНОСНО: Решение на комисия „Публична комуникация” по протокол № 18/21.05.2013 г. относно създаване на седмичен електронен бюлетин за дейността на ВСС.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И :

4.1. Уведомява комисия „Публична комуникация”, че дневният ред за заседанията на Комисията по предотвратяване и установяване на конфликт на интереси и взаимодействие с Инспектората към ВСС се публикува на интернет страницата на ВСС, където, в седемдневен срок от датата на провеждане на заседанието, се публикува и протокол за взетите от комисията решения.
4.2. Горното решение да се предостави на комисия „Публична комуникация” за сведение.

ПРЕДСЕДАТЕЛ НА КОМИСИЯ ПО
ПРЕДОТВРАТЯВАНЕ И УСТАНОВЯВАНЕ 
НА КОНФЛИКТ НА ИНТЕРЕСИ И
ВЗАИМОДЕЙСТВИЕ С ИНСПЕКТОРАТА 
КЪМ ВИСШИЯ СЪДЕБЕН СЪВЕТ:

НЕЗАБРАВКА СТОЕВА

Експертни сътрудници  на комисията:

Д. Янкова	.....................

И. Котева	....................

Изготвил протокола:

И. Котева   .....................